Source: http://ficek.sk/pravna-poradna/homepage/category/1
Timestamp: 2017-03-26 19:04:01+00:00
Document Index: 2242806

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ']

Prosba o pomoc ohľadom ex manžela Dobrý deň, pred 2 rokmi som sa rozviedla ale s ex manželom mame spoločne dlhy pôžičky. Problém je ten, že každý mesiac 15 teho nám sťahujú pôžičku z mojeho účtu ale môj ex nie je schopný normálne platiť bez toho, aby som na neho musela tlačiť, vypisovať mu, volať mu a prosíkať o peniaze, ktoré ma platiť. Pôžička je 250e mesačne a dohodli sme sa medzi sebou po rozvode, že on bude platiť 150 a ja 100, keď, že pôžička bola vybratá hlavne kvôli jeho dlhom. Už fakt nemám nervy stále od neho ťahať peniaze. Chcela by som to dať celé na súd, aby on rozhodol a nariadil môjmu ex, že proste musí platiť ku dňu 15 teho každý mesiac povinné. A je tu ešte jedna vec ide mojim rodičom 4800e a nie nie, aby im to vrátil problém je v tom, že by som aj toto dala na súd ale ja nemám žiadny dôkaz, že rodičia mu tie peniaze požičali lebo dali mu to do ruky. Prosím poraďte mi čo ma robiť lebo som už z toho nešťastná. Ďakujem.
Vrátenie daru na kúpu bytu pred rozvodom Upresňujem, že dcére sme finančne prostriedky previedli na jej bankový účet, z ktorého mame aj výpis z účtu, ide o sumu 11 620 eur, takže nie je žiadny problém, keď nám túto sumu vráti aj na splátky na nás bankový účet ? Ďakujem pekne za odpoveď.
Výživné na plnoleté dieťa a titul Bakalár Moja dcéra študovala bakalárske štúdium - marketing počas MD, RD externé. Dosiahla titul Bc., Rozhodla sa, že by chcela byť radšej učiteľkou, nie pracovať v marketingovej oblasti a bola prijatá na univerzitu Komenského na učiteľstvo - angličtina/história. Podala si návrh na výživné od otca, nakoľko sme rozvedení a ide o denné štúdium /otec jej na externé štúdium neprispel ani cent/. Rozsudok včera znel: nemá nárok na výživné, nakoľko študuje titul Bc, ktorý už dosiahla. Dcéra ma 23 rokov, žije so mnou, so svojou 4-ročnou dcérou a postihnutým bratom v jednej domácnosti. Je slobodná mamina. Je v našom zákone stanovené, že neprináleží otcovi platiť výživné, keď študuje dennou formou Bc. Keď ma takýto titul? Nedá sa pokračovať na titul Mgr, nakoľko to nie sú príbuzné odbory. Musela začať od začiatku. Prosím o odpoveď.
Rozhodovanie rodičov vo veci výživy dieťaťa Dobrý deň, pán advokát. Poprosil by som o radu vo veci výchovy syna. S bývalou manželkou sme rozvedený 3 roky a mame spolu 6 ročného syna, ktorý bol zverený do jej starostlivosti. Po určitom čase som spozoroval, že ex manželka sa stala striktnou vegánkou. A v tomto smere nesúhlasím s výchovou, aby môjmu synovi odopierala bežne potraviny potrebné pre jeho zdravý vývin a rast. Chcem sa spýtať, či je vôbec možné takúto vec napadnúť na súde, a či mám právo rozhodovať o výchove môjho syna.
Neplatnosť manželstva Dobrý deň. Mám podanú žiadosť o rozvod od roku 2014. Z manželstva sú dve malé deti. Do dnešného dňa niesme rozvedení. Prebehlo 8 pojednávaní, manžel chce deti do výhradnej starostlivosti. Boli sme u psychológa a starší 6r syn vypovedal na súde, že sa otca boji, a že chce byt viac s matkou ako otcom. Okresný súd nás v sept. 2016 rozviedol a deti som dostala do výhradnej ja. Manžel sa odvolal na krajský súd. Medzitým podal na okresný súd žalobu o vyslovenie neplatnosti manželstva. Ako dôvod uviedol, že trpím na psoriázu čo si za 16rokov vzťahu nevšimol. Uvedomil si to až v sept 2016 čiže v čase, keď nás okres rozviedol. A následne po naštudovaní odbornej literatúry si uvedomil, že toto ochorenie je natoľko záväzné, že naše manželstvo nemôže byt platné. Z tohto dôvodu žiada aj deti do výhradnej starostlivosti. Moja otázka znie, či môže byt takáto absurdita brána súdom vážne, nakoľko teraz celý spis musia z krajského vrátiť naspäť. O aký paragraf sa môžem oprieť? Nakoľko si myslím, že žaloba bola podaná neskoro. Keďže rozvod prebieha už tri roky a on až pri rozsudku si spomenul, že mám psoriázu. Ďakujem.
Môžem žiadať vrátenie výživného spätne? Dobrý deň, chcem sa spýtať ako je to s výživným, keď môj syn, ktorý bol po rozvode zverený do starostlivosti matky a ja som mal určené výživné 60 Eur. Od minulého roka od marca je syn so mnou, kedze s matkou sa nestretáva. Dal som to na súd o zverenie syna do mojej starostlivosti. O dva týždne je druhý súd a chlapec bude zverený pravdepodobne mne, kedze matka nejaví o chlapca žiadny záujem. Chcel by som vedieť, ako je to s výživným, keďže matka celý čas poberá rodinné prídavky, výživné na syna jej neplatim od podania návrhu na súd, kedze tak som bol o tom informovaný, keďže všetky náklady na syna hradim ja, matka mi na syna neprispieva ani cent. Rad by som vedel, či je možné žiadať výživné a prídavky na chlapca spätne dozadu, veď už je to rok, čo bol podaný návrh. Za skorú odpoveď Vám ďakujem a ostávam s pozdravom.
Úprava styku otca s dieťaťom novorodencom Dobrý deň, som matka 2 mesačnej dcéry, ktorú dojčím. S jej otcom sa nevieme dohodnúť na návštevách malej. Navrhla som mu, že cez týždeň môže prísť kedykoľvek, keď dá včas vedieť a bude mi to vyhovovať a cez víkend len v sobotu na 2 hodiny, s tým, že jeden týždeň prídem ja k nemu a druhý týždeň on ku mne. S mojim návrhom nesúhlasil, chce byt s malou aj v sobotu aj v nedeľu 2 hodiny a ešte, aj keď idem s malou na prechádzku (toto všetko len kvôli svojej matke, pretože cez týždeň nemá záujem o návštevy). Zároveň nechce, aby som bola pri ich stretnutiach s čím vôbec nesúhlasím nakoľko ju ešte dojčím a neverím, že sa o ňu zvládne postarať. Chcem sa opýtať, môže súd povoliť návštevy bez mojej prítomnosti? A ako často ma nárok na styk s našou dcérou? Ďakujem za odpoveď.
Výživné a ukončenie školy dieťaťom Dobrý deň, maloletý syn partnera /v júni 2017 dosiahne vek 18r. / odišiel zo školy a zanechal štúdium. Je prihlásený na úrade práce, a vraj si hľadá prácu. Keďže už nechodí do školy a nepripravuje sa štúdiom na povolanie, partner chce podať návrh na zrušenie vyživovacej povinnosti na neho, pretože je schopný sa sám živiť prácou. Prosím viete mi poradiť ako treba podať návrh na zrušenie výživ. povinnosti, treba k návrhu doložiť aj potvrdenie z úradu práce, že je tam evidovaný? Prípadne ako treba postupovať v takýchto prípadoch? Musí partner platiť ešte do rozhodnutia súdu prípadne schválenia dohody súdom ďalej výživné? Ma potom nárok ho požadovať späť? Ďakujem, s pozdravom.
Zmena priezviska synovi na priezvisko budúceho manžela Som slobodná matka syn má 2 roky, otec dieťaťa nie je v RL uvedený o dieťa sa vôbec nezaujíma ani na neho nič neplatí. Malý má priezvisko po mne. V budúcnosti asi budem riešiť otcovstvo na súde zatiaľ som sa ešte nerozhodla (bojím sa, že mi bude robiť prieky). V súčasnosti mám priateľa, ktorý ma syna z predošlého manželstva. Chceme sa vziať, čiže automaticky sa mi zmení priezvisko na neho. Môžem zmeniť priezvisko aj syna na manželovo, aj keď si zatiaľ neosvojí môjho syna? (zatiaľ sme sa nedohodli, či si ho on osvojí alebo budem trvať na otcovstve určení súdom biologického otca) a teda v RL stále bude meno otca zatiaľ neuvedené. Len chcem, aby sme všetci mali rovnaké priezvisko. Ďakujem.
Zverenie dieťaťa po smrti jedného z rodičov Dobrý deň, matka dieťaťa umrela a zrazu sa ozval otec, s ktorým ale nežila a súd mu zveril dieťa. Je tam nejaká šanca, že keď sa babka (mama zosnulej) odvolá, že ju zveria jej?